Մենդոզա գեր շունը

«**Մենդոզա գեր շունը»** (), բրիտանական մանկական մուլտիպլիկացիոն ֆիլմ, Սքոթ Մուսգրուվի (Scott Musgrove) և «Cartoon Network»-ի  սերիալը տղայի և շան մասին, որոնք փորձում են գործել որպես սուպերհերոսներ։ Բայց դա այնքան էլ հեշտ չէ․ կյանքում ամեն ինչ այնքան էլ միանշանակ չէ, որքան սկզբում կարող է թվալ…

Մուլտսերիալը հիմնված է համանուն կոմիքսների վրա (որոնց հեղինակը ևս Սքոթ Մասգրուվն է), որոնք թողարկել է «Dark Horse»-ը։

## Սյուժե
Մենդոզա անունով համարձակ շունը և տղա Բադին հորինված *Neighborhood X* քաղաքում պայքարում են չարիքի տարբեր դրսևորումների դեմ, բայց միշտ չէ, որ հաջող։ Դրա պատճառը կարող է լինել սխալ եզրակացությունները և ոչ միշտ հաջող պլանավորված գործողությունների ռազմավարությունը, որի արդյունքում դրանք հաճախ վերածվում են խառնաշփոթի։ Բայց յուրաքանչյուր դրվագի ավարտին թյուրիմացությունը լուծվում է։ Արդյունքում, գտնվում է խնդրի նույնիսկ ավելի լավ լուծում, քան ի սկզբանե նախատեսված էր, կամ պարզվում է, որ խնդիրն ի սկզբանե գոյություն չի էլ ունցել։

Ռեժիսորները շատ ազատ են մոտենում տարածության մեկնաբանությանը, ուստի քաղաքում և նրա շրջակայքում անընդհատ հայտնվում են տարբեր իրողություններ՝ ինչպես երկրային, այնպես էլ տիեզերական, որոնք իրականում գտնվում են իրարից զգալի հեռավորության վրա։

Մուլտֆիլմի հերոսներն իրենց հիանալի են զգում և կարողանում են առանց խնդիրների շնչել, շարժվել և շփվել էքստրեմալ պայմաններում (այդ թվում՝ անօդ տարածքում, ջրի տակ, Էքստրեմալ շոգի և/կամ էքստրեմալ ցրտի պայմաններում)՝ առանց որևէ լրացուցիչ հանդերձանքի։

## Կերպարներ
### Գլխավոր հերոսներ
* Մենդոզա - խոսող շուն, այնքան գեր, որն ունի գնդակի ձև՝ չորս փոքր ձող ոտքերով և հսկայական, մեծ մասամբ ժպտացող մռութով։ Նա կարող է բարձրաձայն հաչել, եթե չարագործները ագրեսիա ցուցաբերեն։ Գեր շան հիմնական պատկերը, որի երկար պոչը ծալված է դեպի վեր, հիշեցնում է «@» սիմվոլը։ Պոչն օգտագործում է որպես ձեռք։ Խորագիտակ է, կյանքի բոլոր դեպքերի համար գիտի շատ հետաքրքիր պատմություններ, կարողանում է երգել և պարել։ Շորորաքայլ է։
* Բադի - տասնամյա տղա՝ կանաչավուն դեղին սուպերհերոսի կոստյումով, դեղին դիմակով և կարճ դեղին թիկնոցով։ Դյուրահավատ և միամիտ է, ինչը քաղաքի որոշ բնակիչների իրավունք է տալիս նրան լուրջ չընդունել և նույնիսկ մոլորության մեջ գցել զվարճանքի կամ շահադիտական նպատակներով։
* **Երկրորդական կերպարներ**
* Պիրանա Մեյ - աղջիկ, որն ունի երկու երկար մանուշակագույն հյուսերով, որոնք քարշ են գալիս գետնին։ Շրջում է տարօրինակ ակնոցներով․ մի ոսպնյակը կլոր է, մյուսը՝ ուղղանկյուն։ Առջևի վերին մի ատամը բացակայում է (դատելով հերոսների տարիքից՝ կաթնատամն է ընկել)։ Հագնում է շրջազգեստ և ճտկակոշիկներ։ Բադիի ընկերուհին է և մասնակցում է նրա արկածներից շատերին։ Շատ  բարձրաձայն է ու անզուսպ։
* Սոխի Գլուխ - տղա, որի գլխի փոխարեն սոխ է։ Ունի կյանքի գլխավոր նպատակ՝ ազատվել գլխից և ունենալ մեկ ուրիշը։ Նա հաճախ դրանից ազատվելու միջոցներ է հորինում՝ դիմակ դնել, ջրում լողանալ և այլն։
* Դոկտոր Սքուերը - սուպերհերոս տղայի գլխավոր հակառակորդը։ Նա տարված է աշխարհը նվաճելու գաղափարով, կապիկներին օգնական է պահում, ունի մայր, որը անընդհատ պատրաստվում է համաշխարհային ջրհեղեղին։
* Ծերուկ X (իքս) - ազնիվ ծերուկ։ Խոսել չգիտի, բայց թարգմանիչ ունի.
* Պոլլի-Էսթեր - երկգլխանի տիկին, որը Բադիի դասարանում ուսուցչուհի է։ Մի գլխի անունը Պոլլի է, մյուսինը՝ Էսթեր։
* Քրադի ՄաքՖերսոն - 10-ամյա կռվարար է։ Հաճախ ծաղրում է Ծերունի X-ին։ Ատում է X թաղամասը։ 
* Բագ ՄալիԿգեն - գեր շան թշնամին, որը տարված է աշխարհը նվաճելու գաղափարով։

## Հեռարձակումներ
Այլ երկրներում հեռարձակումները հեռարձակվել են հետևյալ ալիքներով՝ Լեհաստան՝ «ZigZap», «KidsCo», Մեծ Բրիտանիա՝ «Cartoon Network», Կորեայի Հանրապետություն՝ «Jetix», Ռուսաստան՝ «KidsCo», և «Точка ТВ», Ֆրանսիա՝ «Canal+»։

## Սերիաների ցանկ

## Ծանոթագրություններ

## Արտաքին հղումներ
* Жирный пёс Мендоза на сайте retrojunk.com

Կատեգորիա:Բրիտանական մուլտսերիալներ